
DISSERTATIO  MEDICA 

t 

INAUGURALIS, 


DE 

TYPH  O. 


PROOEMIUM. 

OMNIUM  morborum,  quibus  genus  huma¬ 
num  obnoxium  est,  pauci  videntur  medicorum 

attentione  digniores  esse,  quam  Typhus ;  quia 

/ 

non  solum  frequentissimus  morbus  est,  per  or¬ 
bem  fere  terrarum  totum,  sed  etiam  omni  fer- 
me  pariter  aetati,  sexui,  ordinique  infestus. 
Coeli  autem  varietas,  regionum  atque  locorum 
differentia,  diversi  denique  gentium  mores  et 

/  / 

victus,  efficiunt,  ut  hic  morbus  similitudinem 
eandem  haudquaquam  semper  induat. 

In  hac  dissertatione,  mihi  in  animo  est  per¬ 
pauca  dicere  de  ejus  signis,  causis,  et  postremo 
de  medendi  ratione ;  et  quamvis  nihil  novi  de 
re  tanta  proferre  spero,  cognita  tamen  et  quae- 
cunque  utilia  et  memoratu  digniora  videntur, 
quam  potero  luculentissime  dicam. 


DEFINITIO* 

-  -  ■  <? 

Typhus,  a  Culleno  illustrissimo,  definitur, 
<c  Morbus  contagiosus  ;  calor  parum  auctus  ; 

pulsus  parvus,.  debilis,  plerumque  frequens  \ 
u  urina  parum  mutata ;  sensorii  functiones 
plurimum  turbatae  ;  vires  multum  imminu- 
cc  tae  #.5> 


*  Cullen.  Synops.  Nosolog.  Method. 

u  The  typhus/’  ait  idem  auctor,  u  seems  to 
u  be  a  genus  comprehending  several  species. 
“  These,  however,  are  not  well  ascertained  by 
“  observation  ;  and  in  the  mean  time  we  can 
u  perceive,  that  many  of  the  different  cases  ob- 
<c  served,  do  not  imply  any  specific  difference, 
iC  but  seem  to  be  merely  varieties  arising  from 
cc  a  different  degree  of  power  in  the  cause, 
from  different  circumstances  of  the  climate 
“  or  season  in  which  they  happen,  or  from  dif- 
“  ferent  circumstances  in  the  constitution  of  the 

r 

“  persons  affected 

i. 


MORBI  HISTORIA. 

Sub  morbi  initio,  aegrotans,  alternis  vicibus, 
horrescit  frigore,  et  calescit ;  eodem  fere  tem¬ 
pore  languescit,  moveri  piget,  simulque,  quasi 
defatigatus  lassitudine,  debilitatis  sensu,  oscita- 


#  Cullen’s  First  Lines. 

tione  et  pandiculatione,  afficitur.  Hoc  subse¬ 
quuntur,  capitis,  dorsi,  lumborumque  dolores 
molesti,  musculorum  debilitas,  et  aliquando 
brachiorum  torpor.  Animus  tristis  semper  et 
demissus  est ;  ventriculus  non  solum  languet, 
sed  etiam  omnes  cibos  firmiores,  praecipue  car¬ 
nes,  et  cibos  ex  iis  confectos,  fastidit,  saepe  nau¬ 
seat  ;  alias  humorem  pituitosum  supra  reddit. 

Arteriarum  pulsus  solito  crebriores  sunt ;  lin¬ 
gua  interim  albida  est,  tamen  sitis  parum  ur¬ 
get,  necdum  calor  multum  auctus  est. 

Signis  talibus,  aeger,  quanquam  per  aliquot 
dies  non  lecto  affigitur,  nequaquam  ad  suas  res 
gerendas  valet  5  vero,  morbo  indies  ingravescen¬ 
te,  vis  omnium  signorum  augetur. 

Advesperascente  die,  vertigine  caput,  ardore 
corpus,  magis  magisque  vexatur  ;  pulsus  imbe¬ 
cillis,  sed  celerior  evadit ;  spiritus  aegrius,  et 
cum  anxietate,  trahitur ;  occiput  subinde,  vel 
obtusius  dolet,  vel  torpet,  vel  friget,  dum  se¬ 
cundum  suturam  coronariam  dolor  gravis  ad 
frontem  pervenit ;  frons  quoque,  quamvis  su- 

dore  frigido  perfusa,  aegro  ipsi  inardescere  vide¬ 
tur  ;  oculi,  lucem  quanquam  obscuram  refu¬ 
giunt  ;  sonos  ne  levissimos  tolerare  queunt  au¬ 
res.  Facies  modo  pallet,  modo  rubet ;  inter¬ 
dum  genae  calescunt  subito,  et  rubore  suffun¬ 
duntur  ;  dum  nasi  orbiculus,  et  aurium  lobi  fri¬ 
gescunt,  simulque  frons  sudore  frigido  manat. 

Imo,  minime  insolitum  est,  faciem  calescere  et 

\ 

rubore  perfundi,  quando  eadem  tempestate  ex¬ 
tremae  partes  membrorum  inalgescunt. 

i  -  •:  1  .  .  ■-  *  ■  -  >  -  '  |  •  t  '  '  •  •-  \  ;  -J-  •  4  • 

Rebus  sic  sese  habentibus,  urina  pallida  est, 
saepe  limpida,  et  nullum  sedimentum  deponit. 
Somnus  optatus  febricitantem  refugit ;  vel,  si¬ 
quando  gratus  somnus  obrepat,  brevi  plerum¬ 
que  tumultuosis  somniis  excitatur.  Turbati 
somni,  quibus  raptim  fruitur,  neque  vires  aegri 
reficiunt,  neque  mala  morbi  mitigant.  Quam¬ 
vis  labia  arida  sint,  tamen  raro  sitit,  vero  ali¬ 
quando  linguae  calorem  conqueritur,  quae  crusta 
subnigra  obducitur,  et  plurimum  hiulca. 

Circiter  septimum  vel  octavum  diem  a  prin¬ 
cipio  morbi,  aegri  vertigo  et  capitis  dolor  mul¬ 
tum  ingravescunt ;  aures  perpetuo  intra  sese 

sonant,  et  earum  sonitus  aegro  non  solum  mo¬ 
lestissimus  est,  sed  etiam  haud  raro  delirium  af¬ 
fert.  Respiratio  magis  magisque  laboriosa  eva¬ 
dit  ;  simulque  aeger  trahit  frequenter  ex  pec¬ 
tore  suspiria,  necnon  praecordiorum  gravitate 
premitur.  Nunc  de  magna  debilitate  aegrotus 
conqueritur,  adeo  etiam  vires  debilitantur,  ut 
corpore  erecto  sedere  nequeat,  quin  animo  de¬ 
ficiat.  Si  jam  urina  pallidior  et  magis  limpida 


fiat,  delirium,  cum  tremoribus  universis,  et  ten¬ 
dinum  subsultibus,  praenunciandum  sit,  quod 
quidem  raro  violentum  est,  sed  animi  perturba¬ 
tionem  levem  potius  refert  ;  et  aegrotus,  vel  si- 
bimetipsi  inaudita  mussitat ;  aut,  titubante  lin* 
gua,  adstantes  alloquitur. 


Nonnunquam  aeger  festinanter  et  perturba¬ 
tus  a  somno  expergiscitur,  mox  compos  mentis 
fit,  sed  cito  in  statum  somniculosum  denuo  re- 
labitur.  Eodem  fere  tempore,  lingua  admodum 
sicca  et  scissa  evadit,  media  ex  parte  subfusca 
est,  ex  marginibus  colore  magis  naturalis,  et,  si 
ex  ore  eam  protrudere  conetur  aeger,  plurimum 
tremescit.  Siquando  hoc  circiter  tempus  lin¬ 
gua  humi  da  fiat,  et  os  fuse  salivet,  profecto  op- 

timi  semper  ominis  est ;  vero,  cuin  deglutiendi 
difficultas  accidat,  aut,  dum  devorat  aeger,  spiri- 
tus,  tanqua.m  propter  angustias  per  quas  evad  % 

i 

sibilum  elidat,  aut,  tanquam  spiritu  intercluso, 
aeger  in  eo  sit  ut  suffocetur,  indicium  periculi 
est.  Os  interea  semiapertum  est,  anima  ali¬ 
quantum  faetet,  labia  et  dentes  nigrescunt. 

Frequenter,  nono,  aut  decimo,  aut  duodecimo 
die  ab  initio  morbi,  sudores  profusi  excernuntur, 
super  extremas  partes  membrorum,  frigidi  et 
glutinosi,  qui  non  solum  aegri  vires  multum  ex¬ 
hauriunt,  sed  odore  nares  offendunt ;  et  faeces 
valde  solutae  saepius  dejiciuntur,  intolerandum 
fere  odoris  foeditatem  habent,  et  colore  subviri¬ 
des,  lividae  aut  nigrae,  et,  haud  raro,  cruentae. 
Inter  desidendum,  aegrotus  violentis  cruciatur 
torminibus,  necnon  abdomen  aliquando  tumet 
et  intenditur. 

Humor  cutis,  quandocunque  calidus,  plerum¬ 
que  salutaris  est ;  atque  diarrhoea  lenis,  delirium, 
et  statum  somniculosum,  haud  raro  depellit. 

Prima  incursione  morbi,  calor  modicus  est, 

illo  verum  increscente,  hic  intenditur,  atque 
manus  summae  cuti  admota  permolestum  calo¬ 
rem  sentit,  quem  calorem  mordacem  nominant 
medici. 

«  -  i 

Nunc  extremitates  frigescunt,  ungues  lives¬ 
cunt,  pulsus  tremere  et  vacillare,  potius  quam 
micare  videtur,  tamque  debilis  et  celer  fit,  ut 
vix  percipi,  nedum  numerari  possit.  Interim 
aures,  quas  initio  morbi  plerumque  levissimi 
sonitus  impatientes  sunt,  jam  adeo  hebetes  fiunt, 
ut  clarissimum  sonum  vix  percipere  possint. 

Malis  quas  memoravimus,  haud  raro  acce¬ 
dunt  petechias ;  has  sunt  maculae,  quas  inter¬ 
dum  rubrae  sunt,  aliquando  subrubrae,  alias  li¬ 
vidae,  sed  nunquam  supra  cutem  oriuntur. 
Confertissimae  sunt  in  pectore  et  dorso  ;  in  cru¬ 
ribus  brachiisque  rariores  ;  in  facie  raro  obser- 

/ 

vabiles.  Nonnunquam  tertio,  quarto  aut  quin¬ 
to  die,  sese  ostendunt ;  alias,  non  ante  deci¬ 
mum  quartum.  Ouo  magis  purpurascunt,  eo 
magis  indicant  periculo  aegrum  versari. 

Incerto  morbi  die,  sudoribus  profusis  orien- 

tibus,  interdum  papulae  rubrae  aut  albae  exiguae, 
crebrae,  milii  seminis  magnitudine  per  totam 
cutem  praeter  faciem,  erumpunt* 

♦ 

Sub  finem  morbi,  debilitas,  ob  violentiam 
omnium  signorum  auctam  quae  memoravimus, 
plus  plusque  urget ;  oculi  immobiles  et  concavi 
fiunt,  nasus  acutus,  oris  notae  minuuntur,  facies 
pallida,  lugubrem  ac  cadaverosum  aspectum 
ostendit.  Febricitans  manibus  in  veste  floccu¬ 
los  legit,  Ambriasve  diducit ;  vox  intercidit,  aut 
adeo  debilis  est,  ut  adstantes  exaudire  vix  pos^ 
sint. 

Adventante  morte,  vires  quae  supersunt  emo¬ 
riuntur,  animus  marcet  et  labat,  oculi  hebes¬ 
cunt,  et,  nulla  causa  evidente,  illachrymant ;  in 
orbitas  recedunt,  neque  clarissimam  lucem  per¬ 
cipere  possunt ;  artus  intremiscunt,  et,  ob  de¬ 
fectum  virium,  tendines,  voluntate  non  impe¬ 
rante,  subinde  subsiliunt ;  extremitates  conti¬ 
nuo  frigent. 

Partes  simul  corporis,  quibus  saepius  incurri  - 
bit  aeger,  gangraena  haud  raro  afficiuntur  ;  et 

aliquando  usque  exulcerantur,  ut  ossa,  praeci- 
pue  ilia,  nudentur.  Capilli  defluunt ;  dia¬ 
phragma  singultat. 

&  '  v  ’ 

Sanguis  haud  raro  e  naribus,  gingivis,  intes¬ 
tinis,  aliisque  corporis  partibus,  profunditur. 
Totum  corpus,  sicuti  jam  mortuum,  putrescit, 
magnam  odoris  foeditatem  emittit.  Urina  et 
feces,  nescio  aegro,  dejiciuntur.  Arteriarum 
ictus  adeo  imbecilles  atque  celeres  fiunt,  ut  vix 
distingui  possint.  Aphthae  circa  os  et  linguam, 
et  in  faucibus,  nigri  coloris  cum  deglutitione 
impedita  ;  necnon  vibices  in  diversis  corporis 
partibus  sese  exhibent.  Huxamus  mentionem 
facit,  tremores  et  vellicationes  nervorum  tendi¬ 
numque,  quibus  febre  moribundi  afficiuntur, 
praenunciare,  prope  esse,  omne  corpus  vehe¬ 
menter  convulsum  iri,  quod  brevi  ultimas  scin¬ 
tillas  vitae  extinguit. 

Nonnunquam,  vero  rarissime,  sub  finem 
morbi,  in  summa  cute  oriuntur  bubones,  an¬ 
thraces,  carbunculique,  iis  similes  quibus  pestis 
corpus  turpat. 

Quoad  hujus  morbi  diuturnitatem,  nihil  cer¬ 
te  judicari  quit.  Interdum  circiter  quintum 
aut  septimum  diem,  convalescere  incipit  aeger; 
morbus  autem  saepe  protrahitur  ad  decimum 
quartum,  imo  ad  vigesimum.  Quando  morbus 
optato  desinit,  revalescens,  aliquandiu,  de  verti¬ 
gine,  tinnitu  aurium,  gravitate  auditus,  somno¬ 
que  interrupto,  conqueritur ;  necnon,  langui¬ 
dus  valde  et  debilis  est,  haud  raro  mente  imbe¬ 
cillus  atque  fatuus.  Autem  prout  vires  resti¬ 
tuuntur,  omnia  haec  mala  paulatim  evanescunt* 


C  A  U  S  M. 

Duo  causarum  genera  memorantur  :  ad  pri¬ 
mum  attinent  eae,  quae  corpus  morbo  opportu- 
num  faciunt  ;  secundum  eas  comprehendit* 
quae  in  corpore  ita  obnoxio  eum  excitant* 

CAUSJE  PRJEDISPONENTES. 

Omnia  quas  corpus  humanum  ita  infirmant 
et  debilitant,  ut  hoc  plus  causa  excitante  oppor¬ 
tunum  affici  evadat,  inter  causas  praedisponentes 
medici  annumerant.  Praecipua  horum,  et  quo¬ 
modo  corpus  afficiant,  jam  ordine  ac  quam  bre¬ 
vissime  dicemus. 

i 

Frigus  intensum , — vel  nimis  diuturnum,  tam 
animalibus  quam  terra  natis  admodum  nocivum 
est,  praecipue  si  humori  conjunctum  sit :  homi¬ 
num  corporibus  insigniter  nocet,  animum  de¬ 
mittit,  per  totum  corpus  sensum  molestum  pro¬ 
ducit,  et,  pro  vi  et  diuturnitate,  plus  minusve 
debilitat.  Enim  satis  superque  notum  est,  posse, 
modo  abunde  vehemens  sit,  non  solum  partium 
Sed  quoque  totius  corporis  vitam  extinguere  ; 
hinc  multos  morbos  excitat,  et  proclivitatem  ad 
typhum  inducit. 

Calor  modicus — necessarius  est,  non  solum  ad 
ortum,  vero  quoque  ad  vigorem  et  auctum, 
cum  animalium  tum  plantarum.  Autem  calor 

immodicus,  aut  nimis  diuturnus,  et  animalia  et 
terra  nata  laxat,  infirmat,  atque  languefacit  : 
hinc  homines  huic  morbo  obnoxios  reddit ;  et 
in  regionibus  calidis,  haud  raro  febres  hujus  ty¬ 
pi  admodum  malignae  saeviunt. 

Deprimentia  animi  fiathemata , — veluti  metus, 
moeror,  mcestitia,  livor,  aliaque,  quae  singula- 
tim  hic  enumerare  supervacaneum  esset,  mirum 
saepe  in  modum  corpus  debilitant.  Hoc  enim 
satis  constat,  tantum  corpori  consensum  esse 
cum  animo,  ut  hic  graviter  affici  non  possit, 
quin  brevi  corpus  ejusdem  perturbationis  parti¬ 
ceps  fiat. 

Inter  autem  animi  affectus,  metus  fortasse 
corpus  contagio  recipiendo  opportunum  praeci¬ 
pue  reddit  ;  hic  enim  actionem  cordis  et  arte¬ 
riarum  imminuendo,  sanguinem  ab  extremita¬ 
tibus  membrorum  avertit,  cutem  pallidam  atque 
frigidam  facit,  et  omnes  corporis  functiones  de¬ 
bilitat  :  hinc,  ubi  morbi  contagiosi  saeviunt,  illi 
haud  raro  immunes  a  contagio  manent,  qui  ani¬ 
mo  alacri  et  confidente  praediti  sunt,  dum,  con¬ 
tra,  timidi  mcestique  contagio  saepe  corripiuntur. 

Vita  ignava  et  sedentaria . — -Quantum  ad  pros¬ 
peram  valetudinem  conferat  modica  exercitatio, 
nemo  sanus  ignorat.  Inertia  enim  sanguis  lan¬ 
guescit,  musculi  flaccidi  evadunt,  secretiones 
minuuntur,  ventriculus  infirmatur,  et  cibi  con¬ 
coctio  haud  rite  perficifur.  Sic  enim  homines 
natura  finguntur  et  fabricantur,  ut  inertia  et  pi¬ 
gritia  eorum  animos  enervent,  et  pariter  corpo¬ 
ra  laxent  et  debilitent ;  et  sic,  ut  videtur,  ad 
hunc  morbum  magis  proclives  fiunt. 

/ 

Abstinentia . — Si  alimentum  aut  nimis  par¬ 
cum  sit,  aut  ea  natura  ut  non  satis  nutriat,  cor¬ 
pus  necessario  infirmatur  ;  et  bene  notum  est, 
hanc  febrem  saevius  grassari,  quando  inedia  re¬ 
rum  inopiaque  adsunt. 

Intemfierantia . — Ad  incolumitatem  et  animi 
et  corporis,  multum  conducere  temperantiam, 
omnes  medici,  una  voce,  consentiunt.  Perpauci 
tamen,  hoc  aevo,  temperantiam  colunt.  Quan¬ 
titas  cibi  et  potus,  quam  nonnulli  gulae  dediti 
uno  tempore  ingerunt,  fere  incredibilis  est. 
Haec  causa,  quanquam  non  statirn  morbum  in¬ 
ducat,  tamen,  si  diu  perstiterit,  constitutionem 

corporis,  etiam  validissimam,  paulatim  corrum¬ 
pet,  et  variis  morbis  proclivem  reddet. 

Vigilia.— Quamvis  cibus  potusque,  itemque 
alia  stimulantia,  ea  copia  assumuntur  quse  vitam 
sustentet,  tamen  neque  vita  neque  valetudo  se¬ 
cunda  diu  conservari  potest,  nisi  institutis  a 
natura  temporibus,  vigiiise,  recreans  somnus 
succedat.  Insomnia  animus  morosus  et  irrita¬ 
bilis  fit,  facies  pallida,  oculi  hebetes  et  languidi, 
vires  exhauriuntur,  partes  solidas  relaxantur, 
corpus  macrum  evadit,  et  morbis  debilitate  ori¬ 
entibus  opportunum,  et  sic  proclivitatem  ad  ty¬ 
phum  dat. 

Militia  Veneris , — si  immodica  sit,  mirum  in 
modum  cum  corpus  debilitat,  tum  animum  he¬ 
betat  ;  npn  solum  enim  nervos  et  cerebrum  ni¬ 
mis  incitat,  et  sic  et  corporis  et  animi  languo¬ 
rem  inducit,  vero  etiam  nimio  seminis  dispen¬ 
dio,  quod  in  congressu  nimis  frequente  accidit, 
partes  valde  infirmat,  supraque  modum  deplet, 
quarum  vigor  et  plenitudo  ad  incolumitatem 
universi  corporis  et  animi  prorsus  necessaria 
sunt.  Dicitur  etiam,  illos  qui  nuper  connubio 

juncti  sunt,  esse,  prae  caeteris,  morbis  grassan- 
tibus  obnoxios. 

Exinanitiones  nimia . — Modica  vasorum  pleni¬ 
tudo,  ad  valetudinem  secundam  conservandam, 
omnino  necessaria  est.  Enim  quandocunque 
humores  praeter  naturam  imminuuntur,  vasa  se- 
se  contrahunt,  et  debilitas,  pro  humorum  ino¬ 
pia,  supervenit.  Hinc  accidit,  ut  magna  pro¬ 
fluvia  vel  sanguinis  vel  alvi,  et  etiam  sudor  ni¬ 
mis  profusus,  vires  valde  dissipent,  atque  cor¬ 
pus  laxent  et  infirment. 

Morbi  fircegressi , — Clare  constabit,  eos  qui 
nuper  aliis  morbis  multum  debilitati  sunt,  nec¬ 
dum  satis  convalescunt,  futuros  esse,  prae  vali¬ 
dis,  morbis  saevientibus  opportunos. 

Observabile  est,  homines,  inter  tempus  pu¬ 
bertatis  et  trigesimum  quintum  aut  quadragesi¬ 
mum  aetatis  annum,  aptiores  esse  huic  morbo, 
quam  aut  minores  natu  aut  majores  ;  et  infan¬ 
tes,  nondum  sexennes,  rarissime  typho  corripi. 

CAUS.ffl  EXCITANTES. 

Praecipua,  et,' ut  multi  putant,  unica  hujus 
morbi  causa*  est  contagium  humanum ;  non¬ 
nulli  autem  haud  parvi  nominis  autumant,  ty¬ 
phum  interdum  originem  trahere  affectibus  ani¬ 
mi  contristantibus,  frigore  cum  humore,  et  si¬ 
milibus.  Quoniam  tam  parvum  de  contagionis 
natura  adhuc  notum  est,  quidquam  de  ea  hic 
dicere  supervacaneum  videtur. 


DIAGNOSIS. 

Quamvis,  primo  impetu,  typhus  aliis  febri¬ 
bus  non  dubie  similis  sit,  tamen,  haud  multo 
post,  notas  sibi  proprias  exhibet,  quibus  ab  om¬ 
nibus  aliis  satis  dignoscatur.  Morbus  solus,  a 
quo  medicorum  admodum  interest  typhum  in- 
cipientem  distinguere,  synocha  est,  quae,  pro 
aliquot  diebus  primo,  typho  ita  similis  est,  ut 

C 

nonnunquam,  etiam  doctissimi  atque  peritissimi 
medicorum,  nesciant,  utra  febrium  urgeat,  ac¬ 
curate  discernere. 

Qui  hac  febre  corripiuntur,  eorum  vires  ma¬ 
gis  rumpuntur,  magisque  animus  marcet,  quam 
eorum  qui  synocha  :  delirium  etiam  citius  inci- 
pit,  atque  mitius  est,  facies  pallidior  est,  vultus 
lugubrior,  arteriarum  iptus  celeriores,  imbecil¬ 
liores,  et  frequentiores,  temperatior  summae  cu¬ 
tis  calor,  sitis  minus  importuna,  urina  copiosior, 
sed  minus  colorata.  Autem  synocha  celerius, 
atque  notis  minus  dubiis,  quam  typhus,  aggre¬ 
ditur  :  ille  morbus,  constitutione  corporis  vali¬ 
dos  atque  robustos,  prse  cssteris,  adoritur  ;  hic, 
contra,  laxos  saepissime  et  debiles.  Typho  la¬ 
borantibus,  sanguinis  missio,  aliaeque  profusae 
exinanitiones,  in  universum,  plurimum  nocent ; 
dum  iis,  qui  synocha  implicantur,  valde  opitu- 

t 

fantur. 

Delirium,  porro,  quod  typhum  comitatur,  ad 
tempus  tollit,  aliaque  mala  levat,  vinum  aut  o- 
pium,  aut  alia  quae  cor  et  arterias  excitant ; 
contra,  omnis  incitatio  synochae  signa  multum 

intendit.  Denique,  synodia  petechias  nunquam 
ostendit ;  typhus  haud  raro. 


PROGNOSIS. 

Indicia,  quae  spe  consolantur,  sunt,  lingua 
humida  et  nitida,  sitis  moderatior,  saliva  copio- 
sior  absque  aphthis,  cibi  cupiditate  simul  rede- 
unte,  sudores  tepidi  et  lenes  per  universum  cor¬ 
pus  aequales,  neque  per  remedia  stimulantia  ex¬ 
citati  ;  modicum  alvi  profluvium,  imprimis,  si 
quae  descendunt,  felle  suffusa  sunt  ;  imminutus 
summae  cutis  calor  ;  arteriarum  pulsus  validio¬ 
res  at  tardiores  ;  capitis  dolor  vino  aliisque  sti¬ 
mulantibus  levatus;  pustulae  scabiosae  circa  os, 
nares,  auresve,  ortae  ;  vires  fere  integrae  aut 
duntaxat  paululum  fracte  ;  delirium,  quod  nec 
mature  nascitur,  nec  natum  semper  urget ;  stu¬ 
por  levior  ;  abscessus  in  glandulis  parotidibus, 
axillaribus,  aut  inguinalibus  ;  papulae  miliariae 
albidae,  quas  neque  antecesserunt,  neque  comi-, 
tantur  sudores  profusi ;  papulae  rubrae,  prurigh, 

nosae,  atque  vesiculas  aqua  plenas,  in  pectore  et 
dorso  :  morbus,  ultra  decimum  quartum  vel 
decimum  quintum  diem  protractus,  audiendi 
gravitas,  imprimis  si  auris  abscessus  supervene¬ 
rit  ;  in  provectiore  morbo,  lotium  turbidum,  co¬ 
piosum,  et  sedimentum  deponens. 

Contra,  symptomata  infausta  sunt,  vultus 
pallidus,  cuj usque  notae  contrahuntur  ;  lingua 
sordida  et  arida  ;  sitis  insatiabilis  ;  oris  spuma  ; 
aphthae  livescentes  vel  nigricantes,  cum  tetris 
faucium  ulceribus  ;  deglutiendi  difficultas  ;  re¬ 
spiratio  difficilis,  sine  ullo  pulmonum  malo  ;  a- 
nima  fetida,  vomitus  materias  nigrae  atque  fe¬ 
tidae  :  magna  ventriculi  debilitas,  cum  anorexia 
et  nausea ;  dejectiones  perliquidas,  frequentes, 
cruentas  et  fetidae  ;  arteriarum  pulsus  imbecil¬ 
les,  frequentissimi,  exiguissimi,  et  compressu 
faciles ;  magna  virium  prostratio  :  singultus, 
delirium  ferox  atque  continuum,  praecipue  si 

mature  accedat ;  oculorum  hebetudo,  qui  aspec- 

\ 

tum  vitreum  ostendunt,  et  qui  caligant  ;  deli¬ 
quium  animi,  quoties  aeger  erigitur  ;  dolores  in 
capite  orti,  aut  in  thoracis  visceribus,  aut  abdo- 
prinis  ;  sudores  frigidi,  lenti,  in  nonnullis  solum 

partibus  orti ;  cutis  fervida  et  arida  :  quando 
asger  in  veste  floccos  legit,  fimbriasve  diducit ; 
ubi  urinam  subatram  reddit.  Illa  etiam  mortis 
signa  sunt :  sudores  valde  profusi  et  fcetidi  ; 
Sanguis  sub  cute  effusus,  petechiasque,  aut  ma¬ 
culas,  aut  vibices,  reprassentans  ;  abdominis  tu¬ 
mor  et  tensio  ;  aut,  si  extremae  partes  membro- 
«  '  ^ 

rum  inalgescunt,  si  aegrotus  sum  mentis  non 
compos  est,  et  supinus  perpetuo  cubat,  si  genua 
contrahit,  et  deorsum  ad  pedes  subinde  delabi- 
tur  ;  sanguinis  quoque  profusiones  ex  variis  cor¬ 
poris  partibus,  oculi  rubri  et  feroces,  cadavero¬ 
sus  totius  corporis  fetor,  et  meiendi  impoten¬ 
tia,— mortem  subesse  testantur.  Vix,  et  plerum¬ 
que  ne  vix  quidem  is  servari  potest,  cujus  ocu¬ 
li  illachrymant,  cujus  lotium  atque  fasces  sine 
voluntate  dejiciuntur,  qui,  alto  sopore  obrutus, 
assidue  dormit.  In  prascipiti  autem  jam  esse, 
denunciant,  nervorum  singultus,  manuum,  ex- 
ertasque  linguas  tremores,  atque  musculorum 
convulsiones. 

MEDENDI  RATIO. 

In  hoc  morbo  curando,  consilia  tria  sese  of- 

/ 

ferunt.  Primo,  ejus  progressum  quampri¬ 
mum  coercere,  catenationem  morbosam  prove¬ 
niendo.  Secundo,  ejus  violentiam  temperare, 
signa  leniendo.  Tertio,  debilitati  atque  pu¬ 
tredini  occurrere,  aegri  vires  sustinendo. 

i 

Ad  primum  consilium,  duo  remedia  cum  ma¬ 
xime  laudantur,  nempe,  Emetica,  et  Affusio 
Frigida. 

Vomitoria — *haud  immerito  laudata  sunt,  et 
saepissime  adhibita  ;  enim  bene  notum  est,  si 
mature  adhibeantur,  morbum  invadentem  haud 
raro  fugare,  totum  corpus  vehementer  agitan¬ 
do,  et  maxime  nervos.  Etiam  vomitio,  sangui¬ 
nem  per  totum  corpus  aequaliter  distribuendo, 
spasmum  solvit ;  quo  vasa  exhalantia,  in  sum¬ 
ma  cute  dispersa,  afficiuntur,  et  sic  hujus  exha- 

lationem  redintegrat,  itemque  naturalem  totius 
corporis  calorem  reddit. 

-  Siquando,  ad  morbum  ineuntem  discutien¬ 
dum,  vomitus  non  valet,  tamen  prodest,  ventri¬ 
culum  et  summam  intestini  partem  sordibus  ex¬ 
onerando.  Quamvis,  contra  typhum  incipien¬ 
tem,  emetica  multum  sane  pollent,  tamen  post 
morbum  confirmatum,  sunt  ancipita  remedia. 
Nunquam  debent,  post  quartum  aut  quintum 
diem,  adhiberi ;  quia  tunc  febrem  interrumpere 
non  possunt ;  porro,  periculum  est,  ne  a  debili¬ 
tate,  quam  producunt,  aeger  detrimentum  haud 
parvum  accipiat.  Inter  medicamenta  vomitoria, 
duo  maxime  celebrantur,  nimirum,  Ipecacuanha 
ac  Tartris  Antimomi.  Compertum  est  a  medi¬ 
cis  non  paucis  praeclaris,  tartritem  antimomi,  ad 
febrem  discutiendam,  medicamentum  efficacis- 
simum  esse  :  optime  assumitur  aqua  solutus $ 
et,  exiguis  dosibus  subinde  iteratis,  donec  vomi¬ 
tionem  moverit.  Si  antimonium  tuto  adhiberi 
nequeat,  ipecacuanha,  in  pulverem  redacta,  ad¬ 
ministretur,  et  plerumque  ad  spem  respondebit, 
si  modo  rite  adhibeatur  ,  ea  praecipue  adhibere- 

tur,  quando  aegrotus  debilis  est,  aut  admodum 
languidus. 

\ 

Lavatio ,  vel  Affusio  Frigida , — remedium  va¬ 
lidissimum  et  efficacissimum  est,  ad  typhum  in¬ 
cursantem  discutiendum,  si  mox  post  aggressio¬ 
nem  adhibeatur  ;  quo  citius  ad  affusionem  fri¬ 
gidam  confugitur,  eo  melius.  Primo  aut  secun¬ 
do  febris  die  adhibita,  morbum  saepe  prorsus 
solvit.  Idem  aliquando  etiam  in  tertio  aut  quar¬ 
to  die  evenit  \  autem  cum  morbus  per  quatuor 
quinqueve  dies  perstiterit  priusquam  admovea¬ 
tur,  raro  finem  malo  tam  cito  imponit.  Eo 
tempore  affusa,  omnia  signa  tamen  brevi  mites¬ 
cunt,  et  paucis  haud  raro  diebus  omnino  tolli¬ 
tur  morbus.  Post  eam  enim  arteriarum  pulsus 
tardiores  at  validiores  evadunt,  respiratio  magis 
libera  fit,  anxietas  statirn  evanescit,  calor  de¬ 
crescit,  dolor  capitis  et  sitis  evanescunt,  lingua 
fit  nitida,  et,  leni  sudore  prorumpente,  aegrotus 
in  somnum  placidum  brevi  incidit. 

Quo  aeger  ab  aqua  frigida  aut  tepida  maxi¬ 
mum  auxilium  accipiat,  oportet  astantes  eum 
in  hanc  immergere,  vel  ei  eandem  affundere  j 


DE  1YPH0 


25 


aut,  si  alterutrum  facere  incommodum  sit,  spon¬ 
giis  aut  mantelibus  aqua  frigida,  vel  aqua  aceto 
mista  madefactis,  totum  corpus  lavare.  Leges 
quibus  affusio  frigida  cum  commodo  usurpari 
potest,  Currius,  multa  experientia  edoctus, 
accuratissime  statuit,  ullo  morbi  tempore  ad 
eam  currere  liceat,  cc  quando  nullus  frigoris 
“  sensus  adest,  quando  calor  corporis  supra 
C£  gradum  naturalem  fixus  manet,  et  quando 
cc  perspiratio  neque  generalis  neque  profusa 
“  est 

Cum  morbus  provectior  sit,  et  calor  non  ita 
valde  auctus,  affusio  potius  tepida  bene  conve-. 

nit ;  calorem  temperat,  et  sudorem  saepe  elicit  ; 

/ 

vires  quoque  mirum  in  modum  reficit  et  re¬ 
creat,  necnon  omnia  symptomata  lenit. 

•  _  ♦ 

Remedia  quae  secundum  medendi  consilium 
postulat,  nunc  recensenda  sunt. 

Cathartica — -per  totum  morbi  cursum  alvus. 


#  Currie’s  Medical  Reports. 


26 


EDISSERTATIO  MEDICA 


quoties  opus,  leniter  solvenda  est  laxantibus  mi¬ 
tibus,  aut  devoratis  in  stomachum,  aut  in  al¬ 
vum  ex  parte  inferiore  injectis  ;  enim  nihil  fere 
tantum  ad  febrem  alendam  et  aggravandam  va¬ 
let,  quantum  alvi  duritia  atque  sordes.  Itaque, 
alvus  leniter  laxanda  est  enematibus,  aut  mitis¬ 
simis  catharticis,  cujus  generis  sunt,  fructus 
maturi,  super-tartris  potassas,  phosphas  sodae, 
tartris  sodae  et  potassae,  sulphas  sodae,  ole¬ 
um  ricini,  infusum  tamarindi  cum  senna,  his- 
que  consimilia.  Siquando  illis  rebus  non  laxe¬ 
tur  alvus,  jalapa  sub-muriate  hydrargvri  con¬ 
juncta,  non  solummodo  sine  periculo,  sed  saepe 
maximo  cum  fructu,  in  auxilium  vocetur. 

Opium — typho  laborantibus  utilissimum  per- 

i 

saepe  remedium  est ;  quippe  ante  omnia  fere  me¬ 
dicamenta  pollet,  ad  dolorem  mitigandum,  de¬ 
lirium  sanandum,  et  quietem  somnumque  con¬ 
ciliandum  ;  necnon  ad  sudorem  movendum, 
atque  nauseam  et  solutam  alvum  sistendam, 
multum  valet.  Arteriarum  ictus,  antea  celeres, 
debiles  atque  parvos,  reddit  tardiores  et  validio¬ 
res  :  cor  et  arterias,  simili  fere  modo  ac  vi¬ 
num,  afficere  videtur. 

Sudatio .■ — Quoniam  typhus  aliquando  discu¬ 
titur  modico  et  leni  sudore,  igitur,  si  corpus  su¬ 
dare  inclinatum  videatur,  leniter  mitibus  di¬ 
luentibus  praecipue  promoveatur.  Semper  e- 
nim  nocivum  est,  invita  natura,  medicamentis 
calefacientibus  aut  stimulantibus  sudorem  ci¬ 
ere,  ut,  olim  cum  medici,  tum  alii,  consueve¬ 
runt. 

Sanguinis  Missio , — nostris  temporibus,  fere 
ex  toto,  exploditur,  et  certe  haud  immerito. 
Nunquam  periclitanda  est,  nisi  cum  indubiis 
signis  se  ad  inflammationem  proclive  ostendat 
corpus.  Quia,  viribus  sic  amissis,  non  leve  est 
periculum  ne  febricitans  debilitati  succumbat, 

quas  sub  finem  semper  supervenit :  quamvis  er- 

» 

go  inflammatio  urgeat,  sanguis,  nisi  parce  et 
caute,  detrahi  non  debet. 

Dicota. — Dum  enumeramus  remedia,  quae 
secundo  consilio  praescribuntur,  diaeta  interim 
tenuis,  atque  regimen  antiphlogisticum,  haud 
omittenda  sunt.  Optime  plerumque  conveni¬ 
unt,  panada,  ptisana,  pulmentum  ;  omnes  fruc¬ 
tus  maturi,  ut  aurantia,  poma  tosta,  &c.  quae 

aegrotantibus  admodum  grata  sunt,  et  ad  cor¬ 
pus  refrigerandum  multum  valent.  Quod  po¬ 
tum  attinet,  tenuis  esse  debet :  sicut,  aqua  pu¬ 
ra  et  gelida,  vel  in  quam  fervidam  thea  mace- 

• 

rata  est,  vel  quae  super  panem  tostum  infusa 
est,  vel  cui  paululum  succi  citrei  aut  vini  mis¬ 
tum  est.  Lac,  ejusve  serum,  vini  sera,  cerevi- 
sia  tenuis,  hisque  consimilia,  omnia  bona  sunt 
contra  calorem  et  sitim.  Stimulantia  omnia  se¬ 
dulo  evitanda  sunt ;  qualia,  lux,  strepitus,  me¬ 
ditatio  nimia,  et  colloquia  quae  animi  attentio¬ 
nem  requirunt.  Cavendum  est,  ut  aegroti  quieti 
et  tranquilli  sint  ;  neque  ulla  exercitatione  u- 
tantur,  ad  quam  musculorum  motus  requiran¬ 
tur. 

\ 

Cum  caput  doleat,  et  aegrotans  comatosus 
sit,  epispastica,  non  sine  levamine,  capiti  raso 
applicantur  ;  vel  fortasse  melius  est,  caput  ad 
cutem  tonsum  aqua  cum  aceto  mista  subinde 
lavare. 

Medicamenta,  quae  vulgo  tonica,  stimulan¬ 
tia,  atque  antiseptica,  vocantur,  proclivitatem 

ad  debilitatem  et  putredinem  praecipue  praever- 
tunt. 

Vinum  —  omnium  medicamentorum  excitan¬ 
tium  longe  efficacissimum  est ;  et,  apud  omnia 
cardiaca  adhuc  nota,  praecipuum  est.  Stimu¬ 
lantem  et  roborantem  admodum  vim  habet. 
Ventriculo  plerumque  gratissimum  est,  cordis 
et  arteriarum  actionem  auget,  dolorem  et  deli¬ 
rium  aut  mitigat  aut  ex  toto  tollit,  animum  de¬ 
missum  exhilarat,  et  humorum  putredini  ob¬ 
stat.  Non  parca,  sed  largiore  manu  admini¬ 
strandum  est.  Siquando  aegroti  non  habent  vi¬ 
num,  neque  unde  sibi  parent,  ejus  vice  substi¬ 
tuenda  est  cerevisia  meracior,  vel  cerevisia  fortis 
Londinensis,  quae  Porter  vocatur,  vel  liquores 
distillati,  aqua  diluti  et  saccharo  commisti.  Haec 
autem  haudquaquam  aeque  ac  vina  pollent. 

Cortex  Ginchonce — inter  efficacissima  roboran¬ 
tium  remediorum,  juste  atque  merito  existima¬ 
tur.  Assumatur  tanta  copia  quantam  tolerare 
potest  stomachus  ;  nam  fere  nunquam  ad  spem 
respondet,  nisi  ipse  in  pulverem  tenuissimum 
redactus,  manu  haud  parca  adhibeatur.  Si, 

quod  aliquando  evenit,  pulvis  corticis  sit  ven¬ 
triculo  alienus,  oportet  aliud  ex  eo  praeparatum 
experiri,  et  addere  vix  opus  est,  cinchonas  cor¬ 
tici,  modo  alvum  citet,  adjiciendum  esse  opium. 

Inter  remedia  quas  debilitati  et  putredini  oc¬ 
currunt,  munditia  summa  et  aer  purus  haud- 
quaquam  negligantur.  Munditia  in  putredine  ar¬ 
cenda  aut  corrigenda  fere  incredibiliter  prodest ; 
neque  minus  certum  est,  immunditiam  pluri¬ 
mum  nocere.  Igitur,  in  hoc  morbo,  ad  mundi¬ 
tiam  omni  cura  attendendum  est,  et  non  modo 
ad  corpora  et  vestes  aegrotantium  respiciendum, 
sed  etiam  ad  eorum  lectos  cubiculaque,  omnia 
excrementa  submoveantur  quamprimum,  saepe 
etiam  mutanda  sunt  indusia  et  stragula.  Aer 
in  cubiculo  frequentissime  renovandus  est ; 
nam  nihil  putredine  magis  favet  quam  aer  im¬ 
purus,  calidus,  morbosis  effluviis  corruptus,  et 
stagnans.  Quapropter,  non  solum  omnem  ca¬ 
lorem  praeter  solitum  evitare  oportet,  sed  in  ae¬ 
gri  cubiculum  aera  frigidum  et  salubrem,  per 
fores  et  fenestras  apertas,  intromittere.  Perutile 
itidem  est,  febricitantium  cubicula  fumigare  va¬ 
poribus  acidis,  praecipue  ex  acidis  muriatico,  ni- 


DE  TYPHO, 


trico,  et  acetico  ;  et  sic  cavetur,  ne  contagione 
vulgetur  morbus.  Potus  quoque  frigidus  sitim 
restinguit,  corpus  refrigerat,  saepe  sudorem  le¬ 
nem  movet,  putredini  obstat,  et  ventriculum  ro¬ 
borat. 

Maturi  fructus,  et  acida  vegetabilia  et  mine¬ 
ralia,  adversus  putredinem  saepe  usurpantur,  et 
haud  raro  felicissimo  effectu. 

Si  symptomata  subsultus  tendinum  adsunt, 
quod  tam  facile  in  convulsiones  generales  desi¬ 
nit,  opium,  moschus,  camphora,  aether  sulphu- 
ricus,  valeriana,  et  alia  antispasmodica,  saepe 
adhibeantur  non  sine  fructu. 

Siquando,  per  morbi  decursum,  urgeat  vo¬ 
mitus,  aegrotus  debet,  exiguis  interjectis  inter¬ 
vallis,  assumere  citratem  potassae,  dum,  partibus 
constituentibus  primum  coeuntibus,  etiamnum 
effervescit,  quo  plerumque  pacetur. 

Denique,  cum  aegrotus  convalescere  incepe¬ 
rit,  maxima  cura  utenda  est,  ne  morbus  iterum 
redeat,  propter  infirmitatem  jam  inductam.  Ita- 

que  vinum,  cinchona,  ex  ferro  praeparataque, 

non  intermittenda  sunt,  priusquam  aeger  satis 

revalescit.  Oportet  diaetam  primum  levem  esse, 

at  satis  nutrientem,  atque  concoctu  facilem. 

Omnis  intemperantia  sedulo  evitanda  est.  Ut 
0 

convalescens  brevi  confirmetur,  monendus  est 
ut  modica  exercitatione  utatur,  qualis  haud 
multum  fatiget. 


FINIS. 


